
PROME MINISTER 


Wever a rus 


Prome Minister q reuni cu Tweede Komer 


E TA IMPORTANTE PA E PARLAMENTARIONAN 
DI TWEEDE KAMER TA BON INFORMA DI TUR 
DESAROYO DI PAIS ARUBA 


Durante su bishita na Hulanda, Prome Minister f 
Evelyn Wever-Croes tabata tin un reunion cu 
e parlamentarionan di Tweede Kamer. Prome 
Minister a indica cu e parlamentarionan | 
aki ta parti di e comicion di Reino, y ta | ` 
parlamentarionan nobo cu recientemente a | ` 
huramenta. Esaki ta e prome biaha cu Prome | 
Minister ta reuni cu nan pa asina duna un | 
"update" di tur e desaroyo di pais Aruba. 


Pa duna e parlamentarionan aki un miho 
bista di e situacion di pais Aruba, Prome 
Minister a presenta un "snapshot" riba e 
desaroyo economico, turismo, empleo, y — 
finansas di pais Aruba. Durante e reunion, F 
tambe a toca e tema di landspakket, reforma, 
negosiacionnan cu Hulanda y tur otro tema 
importante cu nan como parlamentario lo a keda hopi contento cu loke a wordo presenta na nan, Tambe 
mester sa di Aruba, prome cu nan por cuminsa haci nan trabou. nan a expresa, cu nan lo desea pa tene mas encuentronan 
asina, na unda nan por haya tur informacion necesario y 
Prome Minister a indica cu e reunion a bay hopi bon, y cunan valioso pa por ehecuta nan trabou eficientemente. MN 

Prome Minister Evelyn Wever-Croes: 
Prome Minister como presidente di OCTA pa 2024 


E BENEFICIONAN PA ARUBA COMO MIEMBRO 
DI OCTA TA HOPI 


Recientemente durante reunionnan na Bruselas, Prome 
Minister Evelyn Wever-Croes a asumi e presidencia di Overseas 
Countries and Territories Association, OCTA. Prome Minister a 

indica cu como presidente di e organisacion, e lo traha duro pa — |ewopseme 
Aruba y tur e otro miembronan por sigui haya fondo di Union 
Europeo pa asina por sigui ehecuta proyectonan importante 
pa nan pais. 


KIKO TA OCTA? 

OCTA ta un asosiacion cu ta representa e interesnan di e 
Paisnan y Teritorionan Ultramar (OCTs) di Union Europeo. 
OCTs ta teritorionan cu tin un relacion constitucional cu tres 
miembro di Union Europeo, Hulanda, Francia y Dinamarca. E 
islanan OCTs mes no ta parti di Union Europeo. 


OCTA ta traha pa promove cooperacion y desaroyo entre 
Union Europeo y e OCTs. E ta facilita dialogo, intercambio 
di informacion, y cooperacion riba diferente asunto, manera 
desaroyo economico, proteccion di medio ambiente, y union 
social. OCTA ta sirbi como un plataforma pa discuti desafionan 
y oportunidadnan comun cu e OCTs ta enfrenta, y ta traha pa 
reforsa nan vinculonan cu Union Europeo. 


OCTA TA CONTA CU UN TOTAL DI 13 MIEMBRO 
OCTs ta consisti di 13 miembro. Pa Hulanda: Aruba, Boneiro, f européens 
Corsou, Saba, Sint-Maarten y Sint-Eustatius. Pa Francia: 
French Polynesia, Caledonia, Saint-Barts, Saint-Pierre-and- 
Miquelon, French Southern and Antarctic lands (TAAF), y 
Wallis and Futuna, y pa Dinamarca: Groenland 


KICO OCTA TA SIGNIFICA PA ARUBA 

Prome Minister Evelyn Wever-Croes, a indica cu OCTA ta 
hopi importante pa Aruba, mirando cu via e asociacion, como 
miembro, Aruba por bin na remarke pa fondo. Den pasado, 
Aruba a logra hay fondo pa varios proyecto importante, entre 
otro e facultad nobo, SISSTEM di Univerdad di Aruba , Mobi- 
Bus, ampliacion di pista di aterisahe di airport, y edificio y 
equipo di Bloedbank. 


Durante e siman cu Prome Minister tabata na e conferencia 
el a reuni cu e European commsioner, y trece dilanti kico ta e 
deseonan cu cada pais tin. A base di esaki, a logra yega na un 
acuerdo financiero pa e aña benidero di un suma di 15 miyon 
euro, cu lo wordo reparti igual den e 13 paisnan, sumando un 
suma di 1.15 miyon euro pa cada pais. Tambe, Aruba a logra 
di haya 14.2 miyo euro di e Union Europeo pa asina finalisa e 
proyecto di digitalisacion di e procesonan di Gobierno. sa 

Unsell Arcade 


Den un —— conhunto pa mehora e area di Village na San 
Nicolas, Bureau City Inspector (BCI) y Serlimar a uni forsa pa 
un accion di limpiesa cu a cuminsa dialuna ultimo. 


E iniciativa colaborativo aki tin como meta pa aborda e 
problemanan di acumulacion di desperdicio den e bario y 
promove practicanan di maneho di desperdicio responsabel 
entre e residente y negoshante nan. 


E area di Village tin importancia historico y cultural pa Aruba, cu 
un pasado vibrante cu siguramente a contribui na e identidad 
unico di nos isla. Sinembargo, den e mundo di social media 
cu nos ta bibando aden, departamentonan di naturalesa ya 
for di basta afia a cuminsa ricibi imagen y video cu ta indica e 
ciudadano su comportacion pa loke ta trata e desperdicio cu 
nan ta produci. Tambe a bin dilanti e necesidad pa mantencion 
di e area di Village. Tanto dato di pasado y presente ta indica 
un tendencia preocupante di acumulacion di desperdicio, 
causando retonan ambiental den e area y tambe un bista no 
agradabel pa e habitantenan cu si ta responsabilisa nan mes 
pa nan desperdicio y tambe pa Aruba su bishitantenan. 


"Un yamada ta bai na habitantenan di Village y tambe 
negoshantenan di San Nicolas pa tuma medidanan proactivo 
pa asegura cu e bario keda limpi," Minister Arends ta remarca. 
"Ta esencial pa tur residente di Aruba tin un bari di sushi 
pa nan desperdicio di cas, tambe tur negoshante mester tin 
instalacion di bari grandi suficiente pa e desperdicio cu ta 
produci riba nan tereno." 


E colaboracion entre BCI y Serlimar hunto cu otro 
departamentonan di Gobierno ta subraya e responsabilidad 
comparti pa mantene Aruba limpi. Mientras Gobierno ta asumi 
su responsabilidad den educa, informa y brinda espacio den 
e fase transitorio di maneho di desperdicio, cooperacion 
comunitario ta esencial pa promove cu reglanan ta wordo 
obedece. Cayanan di Village no ta bo bari di sushi. Cualkier 
situacion di deposito di desperdicio inadecua, raporta esaki 
via FIXI.aw , asegurando accion rapido door di autoridadnan 
relevante. 


Minister Arends ta gradici e ploegnan y departamentonan cu 
ta traha diariamente pa aborda e problema di desperdicio. E 
ta keda na cada miembro di comunidad pa duna di nan parti 
den mantene Aruba limpi y bunita. Cu accion colectivo y un 
compromiso pa un maneho responsabel di desperidcio, nos 
por conserva nos naturalesa y herencia cutlural cu ta defini 
nos Aruba dushi tera. mm 

Amara aduro 


En conexion cu e materianan Historia y Papiamento 


MINISTER MADURO DI FINANSA Y CULTURA TABATA 
INVITADO NA COLEGIO SAN ANTONIO PA UN 
CHARLA TOCANTE TRIAS POLITICA 


è ge" 


Diamars mainta Minister di Finansa y Cultura, Xiomara Maduro, 
tabata presente como invitado na Colegio San Antonio pa hunto 
cu representante di Parlamento y di Ministerio Publico, duna 
un charla tocante Trias Politica como parti di e materianan di 
Historia y Papiamento. 


Aruba su estado di derecho ta basa riba e Trias Politica na 
unda cu tin un division entre e poder di legislacion den man di 
Parlamento, e poder di ley den man di Ministerio Pubico y e 
poder di ehecucion den man di Gobierno. Durante e mainta aki, 
Minister Maduro, como parti di e poder di ehecucion, a elabora 
riba e trabounan cu ta wordo haci pa e Ministernan cu ta lidera 
e trabounan di diferente departamento den Gobierno di Aruba. 
E alumnonan a haya e oportunidad pa haci e mandatario 
diferente pregunta tocante su funcion y tambe con esaki ta 
bay den practica pa cu e Trias Politica. 


Minister Maduro ta gradici Colegio San Antonio su director, 
docentenan y specialmente e alumnonan pa e bunita recepcion, 
e dialogo interesante y ta deseanan hopi exito cu nan proyecto 
pa e materianan di Historia y Papiamento. mm 

Minister di Turismo a ricibi un 
invitacion pa bishita Privada 
Stays. Un boutique hotel nobo 
cu ta plania pa habri su portanan 
den tres luna. 

A ricibi un recorido unda 
Minister Oduber a  keda 
encanta, impresiona y ta aplaudi 
inversionnan cu no solamente 
ta beneficioso pa nos economia 
local, pero ta un muestra tambe 
di un proyecto low impact y high 
value cu ta conforme e maneho 
di ministerio di turismo. 


E boutique hotel aki ta sirbi 
como un ehempel cla di e 
compromiso di Gobierno pa 
cu turismo cu ta consiente di 
medio ambiente. Construccion 
ta encarga door di contratista 
local, enfatisando e importancia 
di participacion di nos mes 
un hendenan y tambe asina 
sosteniendo negoshinan local. 
Door cu a scohe expertonan 
local, e proyecto no solamente 
ta stimula economia local, pero 
tambe ta garantisa un toke unico cu ta refleha e esencia di 
Aruba. 


Privada Stays tin un compromiso solido pa cu energia 
renobabel. Tin solar panels ariba dak, asina aprobechando 
solo di Aruba pa cu e necesidadnan di energia di e hotel. 
Esaki claro ta reduci “carbon footprints", pero tambe ta crea un 
modelo pa integracion di tecnologianan nobo den e sector di 
hospitalidad. E proyecto ta full off grid. 


Tambe tin un enfoke vital ariba conservacion di awa. E 
boutique hotel ta reusa awa pa hardin, demostrando un enfoke 
responsabel riba maneho di reuso di awa. Door di incorpora 
practicanan manera esaki, e establecimento ta mustra 


dedicacion no solamente pa brinda un experiencia luhoso, pero 
pa haci esaki cu un impacto consciente riba medio ambiente. 


Un otro logro notable ta maneho di sewage pa propio cuenta 
di e hotel. No tin ningun presion adicional riba RWZI. E 
compromiso aki pa maneho responsabel di sewage ta coincidi 
cu e vision di nos Gobierno pa promove practicanan sostenibel 
den sector di turismo. E proyecto aki ta LEED certified y sigur lo 
por fungi como e standard nobo di con proyectonan lo mester 
wordo desaroya. 


Ta evidente cu e boutique hotel chikito aki no ta solamente un 
iniciativa di hospitalidad, sino un faro di inspiracion pa futuro di 
turismo. Exito na Lejuez Group cu Privada Stays cu lo ofrece 
un experiencia distinto na turistanan. MN 

MINISTER 


Geoffrey Wever 


inversion, ta e area di Columbusstraat y Wilhelminastraat. Un 
area cu a pesar di afianan dificil pa otro areanan di Oranjestad, 
a sa di establece un “benchmark” pa resto di e 
ciudad. Similarmente ta conta pa San Nicolas, 
caminda “mainstreet pabou” ta disfruta di mas 
actividad comercial actualmente. 


A pesar di e retonan cu San Nicolas ta enfrentando, 
e establecimentonan di e area manera Artisa, 
O'Neil's, Kulture Cafe y otronan di e area a sa di 
no solamente wanta cabes ariba awa, pero tambe | 
florece y atrae otronan den e area pa haci inversion. ! 
Ta e esfuersonan aki nos mester proteha y como 
gobierno mester sostene y facilita e crecemento di 
empresarionan cu a haci esaki posibel. 


"Sincronisa inversion priva y publico ta eleva e 


potencial comercial di Oranjestad y San Nicolas. Awo ta un 
momento oportuno pa *make it happen", mirando e crecemento 
notabel den e cantidad di bishitante pa nos isla. Aruba ta 
experenciando un boom turistico imprevisto y ta e momento 
oportuno pa desaroya otro areanan di Aruba. 


San Nicolas y Oranjestad ta duna nos un oportunidad 
unico pa desaroyo areanan nobo pa recreo cu por ta uno 
mas den harmonia cu nos calidad di bida como ciudadano, 
medio ambiente, y nos bishitantenan cu ta representa e pilar 
economico di nos Pais. 


Oranjestad a conoce e prome inversionnan di gobierno y 
pronto San Nicolas tambe lo conoce e prome inversionnan pa 
yega na e revitalisacion di centro di San Nicolas. E meta di 
minister Geoffrey Wever ta pa transforma tur dos e centronan 
di ciudad den areanan cu ta ofrece recreo na nos bishitantenan 
y tambe residentenan, manteniendo loke ta haci cada ciudad 
unico. Minister Geoffrey Wever ta visualisa San Nicolas como 
e ciudad di creatividad, inovacion, y conocemento, unda 
autenticidad lo resalta, mientras Oranjestad por briya como e 
capital culinario di Caribe. EN 

Minister Geoffrey Wever: 

E di dos edicion di Finansa Den Mi Hogar a cuminsa y San 
Nicolas tin e primicia pa ta e prome districto cu ta haya e curso, 
y e biaha aki mas cerca di e ciudadanonan. 


Recientemente Minister di Asuntonan Economico, 
Comunicacion y Desaroyo Sostenibel, Geoffrey Wever, a 
anuncia cu - despues di un prome edicion exitoso brinda den 
tur districto - e segundo edicion di e proyecto Finansa Den Mi 
Hogar ta un realidad. Meta di e proyecto ta pa nos hendenan 
ricibi guia y conocemento cu por yuda nan tuma decisionan 
financiero cu ta beneficia nan propio desaroyo personal y 
familiar. 


E Proyecto Finansa Den Mi Hogar a wordo desaroya door 
di Fundacion Plan di Bida. Fundacion Plan di Bida cu su 
presidente Sra. Paloma Osorio-Tromp tin como mision y 
vision trece conscientisacion financiero den nos comunidad, 
ofreciendo ayudo y guia mustrando e manera pa maneha nos 
finansa mas efectivo. Mescos cu e prome edicion, e segundo 
edicion tambe lo wordo ofreci completamente gratis danki na e 
aporte di gobierno, y brinda den tur districtonan di Aruba. 


Algo nobo di e dos edicion di e programa Finansa Den Mi Hogar 
ta cu lo bai mas cerca ainda di e ciudadanonan; e programa lo 
wordo duna dentro di e barionan den e districtonan di Paradera, 
Oranjestad, San Nicolas, Savaneta, Noord y Santa Cruz. 


Na Aruba 3 di 10 hogar ta gasta mas di nan entrada tur luna 
segun sondeo di Banco Central di Aruba. E desaroyo aki 

ta preocupante pasobra e ta indica cu cada luna ta un reto 
pa hogarnan cumpli cu tur necesidad y responsabilidadnan 
financiero manera entre gasto pa vivienda, cuminda, y 
prestamonan personal. Como consumidor ta importante pa sa 
ki impacto cada decision financiero tin riba nos cartera y nos 
hogar. 


Durante e curso di dos dia cada participante lo ricibi informacion 
riba siguiente topiconan: 


° Dia 1: Mi ta efectivo den mi cas. Con mi por spaar y tambe 
con pa cumpra sin emocion 

* Dia 1: Mi ta paga mi debe. Kico lo pasa ora mi no por paga 
mi debe mas 

* Dia 2: Mi ta inverti den mi futuro. Futuro di nos y nos yuinan 
ta importante y con nos por logra nos metanan 

* Dia 2: Mi presupuesto. Kico ta luho y prioridad y con segun 
bo entrada bo por presupuesta y asina logra nos metanan 


Meta ta pa facilita cu e ciudadonanon por yega facil y participa 
na curso Finansa Den Mi Hogar. "P'esey ta hopi importante 
pa sigui stimula e participacion di nos ciudadanonan door di 
ofrece e curso completamente gratis y awo mas cerca di cas", 
segun minister Geoffrey Wever. 


Pa mas informacion y registracion pa e segundo edicion di 
Finansa Den Mi Hogar por tuma contacto cu Fundacion Plan 
di Bida via telefon 5688848 of email finansasdenmihogar@ 
gmail.com mmm 

Durante un anochi yena cu ambiente deportivo a reparti premio na e 
ganadonan di Aruba, Boneiro y Curacao 


"A i 


Diasabra anochi den un esfera festivo, a tuma luga clausura 
di Weganan Interinsular 2024. Despues di dos dia di 
competencia sumamente exitoso cu a inicia na Aruba, a ofrece 
e delegacionnan di Boneiro, Curagao y Aruba un recepcion. 
Durante e ceremonia di clausura diferente orador a hiba 
palabra, entre otro, Minister di Enseñansa y Deporte Endy 
Croes, directora di Comunidad y Cuido di Boneiro Sra. Silvana 
Janga - Servilia y directora di Cultura y Deporte di Curacao 
Sra. Lizette Sambo -Velder. Tambe, a haci entrega di premio 
na e scol - y ganadonan overall di e disciplina di dam, trefbal 
y ahedres. 


En total Aruba a conkista 11 medaya, di cual 6 ta di oro, 3 di 
plata y 2 di brons. Curagao a logra segundo luga cu 9 medaya, 
di cual 2 ta di oro, 4 di plata y 3 di brons. Boneiro a logra 7 
medaya, di cual 1 ta di oro, 2 di plata y 4 di brons. Mester remarca 
cu e medayanan individual a ser otorga depues di cada partido 
final. Ademas di esaki, a reconoce y gradici Mildred Wever, 


Esmond Jones, Gersinio Constansia, Stallone Isenia y Naftalie 
Rier, kendenan ta motornan tras di e weganan escolar na e 
tres islanan. E anochi a culmina cu un bunita show di carnaval 
di e grupo di baile Dazzling Dancers, Evolution Entertainment 
y Quality brassband, kendenan a deleita nos bishitantenan cu 
nos celebracion cultural mas grandi. 


Por ultimo, Minister Endy Croes ta gradici tur alumno, docente, 
cabesante, coach, mayor y tur cu a haci Weganan Interinsular 
2024 posibel y sumamente exitoso. Alabes mandatario di 
Deporte ta gradici IBISA, FDDK y Indebon pa e tremendo 
colaboracion pa organisa e gran evento deportivo aki. Weganan 
Interinsular lo continua na Boneiro di 14 pa 17 di maart, unda cu 
e hobennan lo participa den e disciplina di basketball, aquatlon 
y futbol. 

E clausura lo tuma luga na Curaçao di 11 pa 14 di april, unda cu 
e scolnan lo participa den e disciplina di basketball, atletismo 
y volleyball. mm 

SAN NICOLAS AND ORANJESTAD 


Do you have real estate 
for sale or rent? 


ARUBA ; 
INVESTMENT Looking for investment to 


SUMMIT develop your property 


Showcase your property at the 
Aruba Investment Summit! 


info@investinaruba.com 


Ministerio di Asuntonan Economico, 
Comunicacion y Desaroyo Sostenibel 


2024 


ANA DI STABILIDAD Y PROSPERIDAD 


Gabinete Wever-Croes 


Ora nos cana den cayanan di San Nicolas cu ta dorna cu 
artenan mahestraal aki, nos ta realisa cu bunitesa por 
wordo haya den luganan menos spera. Arte di muraya ta 
e language visual cu ta conecta culturanan, na unda cu 
por aprecia historia, color, fantasia y dedicacion. 


